text: Masser af misser til skue i Haderslev
  19 juni 2011 kl. 08.05
  De kommer fra Sverige og Italien for at dyste. Alle går de efter at vinde titlen "Best in Show" denne weekend i Haderslev Idrætscenter, hvor der er international katteudstilling.
  Her kan man også i dag opleve mange forskellige katteracer, deres ejere og opdrættere, samt at se hvordan kattene bedømmes og de allerbedste inden for hver kategori kommer på scenen og dyster om "Best in Show" titlen.
  Der er omkring 500 deltagende katte og dommere fra hele Europa, bl.a. Sverige, Tyskland og Italien på udstillingen, der er arrangeret af Jydsk Racekatte Klub.
  Desuden er der på denne udstilling specialshows for racerne British Shorthair & Korat.
  